"Hulle" (Straatkinders) deur Marthie-Lize Thomas | Bydraes | Woes - Kreatiewe platform vir Afrikaans
Jare se hartseer, verlange opgesluit in hul oë:
Hierdie kinders wat nie meer in onskuld kan glo
Almal vermy hul vraende blik...
Want dis makliker as om in skuldgevoelens te verstik!
'n Vals, "ag shame" en 'n blik wat verag
Geen vriendelike woord of sweem van 'n glimlag
Vuil, verniel en uitgeteer
Hoe het dit dan nou eintlik gebeur?
Dobbestene het verkeerd vir hul geval...
Vir party mense lyk hul bloot net mal
Geen heenkome, behoort of huis
Bloot deur die omstandighede van die lewe vergruis!
Letsels op hul brose gemoed gelaat:
Hartseer, teleurgesteld en kwaad
Dwelms hou die koue, die waarheid weggesteek,
en dit keer dat hul harte telkens breek
Geen hoop of so wil dit lyk,
Maar selfs 'n straatkind word gebruik
Om God se plan uit te leef,
en net miskien is al hierdie hartseer nie tevergeef...
Lees ander gedigte deur Marthie-Lize Thomas
Die gedig: "Hulle" (straatkinders) is gekeur vir plasing in die STRAATKINDBUNDEL wat vrygestel word op Internationale straatkinddag – 12 April 2016.
Geluk Marthie-Lize, wat jy geskryf het is so belangrik om in te glo, juis daarom is jou gedig gekeur:
"Maar selfs 'n straatkind word gebruik
en net miskien is al hierdie hartseer nie tevergeef..."
www.woes.co.za, as kreatiewe platform kry volle erkenning as die oorspronklike bron van publisering.
Daar is 60 gedigte wat ‘n straatkind se lewe getrou weergee, 60 skrywers wat die projek ondersteun. Baie dankie aan elkeen wat bydrae gemaak het. Die projek is ‘n inisiatief van die nie-winsgewende organisasie YOUNG WORLD EDUCARE wat die afgelope 15jaar betrokke is by straatkinders.
100 Digbundels word geborg deur VISIONART PUBLICATIONS, hulle is ook verantwoordelik vir die uitgee en verspreiding van die Straatkindbundel. Epos zuanne.marie@gmail.com vir meer inligting of whats app: 0745117942
4 jaar 2 maande 2 weke 5 dae 19 ure oud
op so mooi en deernisvolle manier het jy die harde werklikheid hier so mooi vasgepen
5 jaar 3 weke 2 dae oud
Hartseer waar woorde hier gepen.
5 jaar 3 weke 2 dae 19 ure oud
Hartseer Kinders Hoop